Perpustakaan Proklamator Bung Hatta

Perpustakaan Proklamator Bung Hatta marupokan salah satu Perpustakaan Nasional Indonesia yang barado di Jalan Kusuma Bakti, Gulai Bancah, Bukittinggi, Sumatera Barat, tapeknyo di komplek Gaduang Wali kota Bukittinggi.

Perpustakaan iko tadiri dari kapalo perpustakaan, pustakawan, bahan pustako yang babagai macam, sarato ruangan yang baragam.[3] Perpustakaan iko alah manggunokan standar SNI ISO 9001:2015 untuak mamastikan kualitas layanannyo. [4] 

Perpustakaan yang marupokan perpustakaan paliang gadang di Provinsi Sumatera Barat, Perpustakaan iko dirasmiian oleh Presiden Republik Indonesia, H. Susilo Bambang Yudhoyono pado tanggal 21 September 2006 dalam sabuah acaro di Bukittinggi, Sumatera Barat.[5]

 Sejarah 
Perpustakaan Umum Mohammad Hatta

Awalnyo, pado tanggal 12 Agustus 1976 didirian Perpustakaan Umum Mohammad Hatta yang talatak di Jln. A. Riva’i, tapeknyo di sabalah Rumah Sakit Umum Daerah DR. Achmad Mochtar Kota Bukittinggi. Parpustakaan iko dirasmikan oleh Bung Hatta surang, yang marupokan putra Minangkabau sakaligus Pahlawan Proklamator Republik Indonesia.[6] 

Parasmian Parpustakaan iko batapaikan jo hari ulang tahun Bung Hatta yang ka-74 tahun malalui SK Wali kota nomor 08/Wako.1976 tanggal 11 Februari 1976.

 Perpustakaan Proklomator Mohammad Hatta 
Dalam perkembangannyo, Parpustakaan iko alah mangalami pargantian namo babarapo kali. Satalah banamo Perpustakaan Umum Mohammad Hatta, Parpustakaan iko sampaik diganti namanyo manjadi Parpustakaan Proklamator Mohammad Hatta.[6]

Sajak didirikannyo Parpustakaan Proklamator Mohammad Hatta, masyarakaik dibarikan palayanan sacaro perai. Satiok tahunnyo palayanan yang diagiahan mangalami paningkaikan taruih manaruih. Baitu pulo jo panggunonyo yang samakin hari, samakin batambah. Indak hanyo dari masyarakaik Bukittinggi, namun juo masyarakaik lua Kota Bukittinggi. Akibaiknyo gaduang perpustakaan yang balantai duo iko taraso samakin sampiak. Kudian Pamarintah Kota Bukittinggi barancano untuak mambangun gaduang Parpustakaan baru yang labiah lueh dibandingan gaduang Parpustakaan sabalumnyo.